ມືລະເບີດສະຫຼະຊີບ ໂຈມຕີຖານທັບ ອີຣັກ
ພວກລັດອິສລາມໄດ້ອ້າງເອົາຄວາມຮັບຜິດຊອບສຳລັບການໂຈມຕີດັ່ງກ່າວ.
ກອງກຳລັງຮັກສາຄວາມປອດໄພໃນ ອີຣັກ ກ່າວວ່າ ປະຊາຊົນສອງຄົນໄດ້ເສຍຊີວິດ ແລະ ຫົກຄົນໄດ້ຮັບບາດເຈັບ ເມື່ອພວກຫົວຮຸນແຮງໄດ້ໂຈມຕີຖານທັບແຫ່ງໜຶ່ງຕັ້ງຢູ່ ພາກເໜືອຂອງ ອີຣັກ ບ່ອນທີ່ບັນດາຜູ້ຊີ້ນຳກອງທັບ ສະຫະລັດ ປະຈຳການຢູ່ ບໍ່ໄດ້ມີ ຄວາມກະຈ່າງແຈ້ງໃນທັນທີທັນໃດວ່າ ເຈົ້າໜ້າທີ່ ສະຫະລັດ ແມ່ນລວມຢູ່ໃນຈຳນວນ ຜູ້ເສຍຊີວິດ ແລະ ບາດເຈັບນັ້ນຫຼືບໍ່ ບັນດາເຈົ້າໜ້າທີ່ກ່າວວ່າ ພວກຕໍ່ຕ້ານລັດຖະບານສອງຄົນໄດ້ຖືກຂ້າຕາຍ ເມື່ອເສື້ອກັນ ລະເບີດຂອງພວກເຂົາໄດ້ພັງທະລາຍ ຢູ່ຖານທັບຕັ້ງຢູ່ໃກ້ໆກັບເມືອງ Kirkuk ພວກຫົວ ຮຸນແຮງອີກສາມຄົນ ໄດ້ຖືກຍິງຕາຍໂດຍນັກຮົບຊາວ ເຄີດ Peshmerga ອົງການຂ່າວ Reuters ໄດ້ລາຍງານວ່າ ພວກລັດອິສລາມໄດ້ອ້າງເອົາຄວາມຮັບຜິດ ຊອບສຳລັບການໂຈມຕີດັ່ງກ່າວ, ໂດຍເວົ້າວ່າພວກເຂົາໄດ້ເຮັດໃຫ້ພວກເຮັດສົງຄາມ ສາສະໜາ ແລະ ພວກນອກສາສະໜາເສຍຊີິວິດ ແລະ ບາດເຈັບຫຼາຍສິບຄົນ ຕາມ ການອ້າງອີງໃສ່ກອງກຳລັງ Peshmerga ແລະ ບັນດາຜູ້ຊີ້ນຳກອງທັບປະເທດຕາເວັນ ຕົກ ກອງກຳລັງ ອີຣັກ ທີ່ໄດ້ຮັບການໜູນຫຼັງໂດຍແນວໂຮມນຳໜ້າໂດຍ ສະຫະລັດ ໄດ້ທຳ ການຕໍ່ສູ້ເພື່ອຂັບໄລ່ພວກລັດອິສລາມອອກຈາກເມືອງ ໂມຊູລ ທີ່ຕັ້ງຢູ່ຫ່າງຈາກເມືອງ Kirkuk ທາງພາກຕາເວັນຕົກສຽງເໜືອຂອງປະເທດ 140 ກິໂລແມັດ, ແຕ່ເຂດແດນ ສ່ວນໃຫຍ່ແມ່ນຍັງຄົງຕົກຢູ່ພາຍໃຕ້ການຄວບຄຸມຂອງພວກຫົວຮຸນແຮງຢູ່